**МЕТОДИКА ЗА КОМПЛЕКСНА ОЦЕНКА НА ОФЕРТИТЕ И НАЧИН ЗА ОПРЕДЕЛЯНЕ НА ОЦЕНКАТА ПО ВСЕКИ ПОКАЗАТЕЛ**

**по обособена позиция № 1: „Следгаранционно абонаментно поддържане на асансьори и съоръжения в сградите на БНБ в град София – пл. „Княз Александър І” №1, Касов център на ул. „Михаил Тенев” №10 и ул. „Московска” №7“** на обществена поръчка с предмет: „Следгаранционно абонаментно поддържане на асансьорите и съоръженията в сградите – собственост на БНБ в град София и страната, по обособени позиции.“

Всички оферти, които отговарят на обявените от възложителя условия и бъдат допуснати до разглеждане, ще бъдат оценявани по отношение на икономически най-изгодната оферта по критерия „най – ниска цена“ при следните показатели за определяне на комплексната оценка:

1. **Месечна абонаментна такса за сервизно поддържане по чл. 1, ал. 2, т. 1 от проекта на договор на** **асансьорните уредби и съоръжения (т. 2 от Ценовото предложение) – П1 – максимална оценка – 85 точки;**

Числов израз на оценката по този показател **(П1)** са точките, които се изчисляват по следната формула:

**П1 = Cmin/Co Х Т1,** където:

**Со** – предложена месечна абонаментна такса на оценяваната оферта;

**Cmin** – най-ниската месечна абонаментна такса в офертите на участниците;

**Т1** = 85 точки – тежест на показателя.

1. **Часова ставка за труд при извършване на ремонти по чл. 1, ал. 2, т. 2 от проекта на договор на асансьорните уредби и съоръжения (т. 4 от Ценовото предложение) – П2 – максимална оценка – 15 точки**

Числов израз на оценката по този показател **(П2)** са точките, които се изчисляват по следната формула:

**П2 = Cmin/Co Х Т2**, където:

**Со** – часова ставка за труд при извършване на ремонти на асансьорните уредби и съоръжения на оценяваната оферта;

**Cmin** – най-ниската часова ставка за труд при извършване на ремонти на асансьорните уредби и съоръжения в офертите на участниците;

**Т2** = 15 – тежест на показателя.

Комисията по избора на изпълнителя определя оценките на офертите за всеки един от показателите поотделно за обществената поръчка. Комплексната оценка **(Ккомпл.)** за всяка оферта се образува като сума от точките по отделните показатели, съгласно формулата:

**Ккомпл = П1 + П2**

**Класиране на участниците**

За обществената поръчка се извършва класиране на участниците по комплексната оценка.

На първо място се класира участникът с най-голяма стойност на комплексната оценка (максимално възможната **Ккомпл. е 100 т.**) за обществената поръчка.

Останалите участници заемат места в класирането по низходящ ред на комплексните си оценки.

Когато комплексните оценки на две или повече оферти за равни, се прилага чл.58, ал. 3 от Правилника за прилагане на Закона за обществените поръчки.

***Забележка****:*

* *Ккомпл. – се закръглява до втория знак след десетичната запетая.*
* *В случай, че в офертите на участниците има оферирани стойности за цени – 0.00 лв., за да е приложима формулата за определяне на съответните точки на показателя се приема стойност за цената - 0.01 лв. без ДДС.*