**ДОГОВОР**

**за възлагане на обществена поръчка с предмет:**

**„Следгаранционно абонаментно поддържане на асансьорите и съоръженията в сградите – собственост на БНБ в град София и страната, по обособени позиции.“**

Днес, ... ... 2020 г., в гр. София, между:

**БЪЛГАРСКАТА НАРОДНА БАНКА (БНБ)**,със седалище и адрес на управление: гр. София 1000, пл. „Княз Александър І” № 1, код по БУЛСТАТ: 000694037, представлявана от Снежанка Деянова – главен секретар, в качеството ѝ на възложител, съгласно Заповед № БНБ-36859/01.04.2019 г. и Теменужка Цветкова – главен счетоводител, наричана по-нататък в Договора за краткост **ВЪЗЛОЖИТЕЛ**, от една страна,

и

„…………………….” със седалище и адрес на управление: …………………………., ЕИК/БУЛСТАТ: …………….., представлявано от ……………………… …………………….., в качеството на ………………. наричано по-нататък в Договора за краткост **ИЗПЪЛНИТЕЛ**, от друга страна,

(**ВЪЗЛОЖИТЕЛЯТ** и **ИЗПЪЛНИТЕЛЯТ,** наричани заедно „**Страните**“, а всеки от тях поотделно **„Страна“**)

На основание чл. 112, ал. 1 от Закона за обществените поръчки (ЗОП) и проведена процедура „публично състезание“ по чл. 178, във връзка с чл. 18, ал. 1, т. 12 от ЗОП и Решение № ………. на главния секретар на БНБ за определяне на изпълнител на обществената поръчка, по Обособена позиция № 1 с предмет: „Следгаранционно абонаментно поддържане на асансьори и съоръжения в сградите на БНБ в град София – пл. „Княз Александър І” №1, Касов център на ул. „Михаил Тенев” №10 и ул. „Московска” №7“, се сключи този договор („Договора/Договорът“) за следното:

1. **ПРЕДМЕТ НА ДОГОВОРА**
2. (1) **ВЪЗЛОЖИТЕЛЯТ** възлага, а **ИЗПЪЛНИТЕЛЯТ** се задължава да извършва срещу възнаграждение и при условията на този Договор дейности по следгаранционно абонаментно поддържане на асансьори и съоръжения в сградите на БНБ в град София, подробно описани в Техническата спецификация с предмет: „Следгаранционно абонаментно поддържане на асансьори и съоръжения в сградите на БНБ в град София – пл. „Княз Александър І” № 1, Касов център на ул. „Михаил Тенев” № 10 и ул. „Московска” № 7“ – Приложение № 1 от настоящия договор („Техническа спецификация“) и „Списък на минимално необходимите дейности (видове работа) за следгаранционно абонаментно поддържане на асансьорните уредби/съоръжения в обектите на Възложителя“ – Приложение № 1.1. от настоящия Договор (Приложение № 1.1. към Техническата Спецификация), наричани за краткост „Услугите“.

(2) Следгаранционното абонаментно поддържане на асансьори и съоръжения по ал. 1 включва следните дейности:

1. Сервизно поддържане, което включва извършването на всички дейности, нормативно определени в Наредбата за безопасната експлоатация и техническия надзор на асансьори (НБЕТНА), Наредбата за безопасна експлоатация и технически надзор на повдигателни съоръжения (НБЕТНПС) и другите нормативни актове, свързани с предмета на Договора. Тези дейности следва да осигуряват безопасно и надеждно ползване на асансьорните уредби и съоръжения според предназначението им, както и на техните съставни части през целия им жизнен цикъл. В сервизното поддържане са включени и функционалните проверки за изправността и действието на асансьорите/съоръженията и предпазните им устройства съгласно Приложение по чл. 9, ал. 1, т. 2 от НБЕТНА, които се извършват по реда и в сроковете, описани в НБЕТНА.

2.Ремонт, който включваотстраняването на възникнали повреди, констатирани при сервизно поддържане по т. 1 на асансьорите и съоръженията или по сигнал на възложителя или негови представители. Ремонтните дейности следва да се извършват съгласно НБЕТНА, НБЕТНПС и другите нормативни актове, свързани с предмета на Договора.

(3) Доставката на резервни части, възли, детайли, материали и консумативи, които е необходимо да бъдат вложени въз основа ремонтните дейности по ал. 2, т. 2 се извършва след предварително писмено одобрение на представители на **ВЪЗЛОЖИТЕЛЯ.**

(4) Описът на асансьорите и съоръженията, предмет на следгаранционно абонаментно поддържане по ал. 2 се съдържа в Техническата спецификация – Приложение № 1.

1. **ИЗПЪЛНИТЕЛЯТ** се задължава да изпълни Услугите в съответствие с изискванията на Техническата спецификация, Приложение 1.1. към Техническата спецификация, Техническото предложение на **ИЗПЪЛНИТЕЛЯ**, Ценовото предложение на **ИЗПЪЛНИТЕЛЯ** и чрез лицата, посочени в Списък на персонала, който ще изпълнява поръчката, съставляващи съответно Приложения № 1, 1.1., 2, 3 и 4 към този договор **(„Приложенията“**) и представляващи неразделна част от него.
2. В срок до 3 (три) дни от датата на сключване на договора, но най-късно преди започване на неговото изпълнение, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата на **ИЗПЪЛНИТЕЛЯ**. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на Договора в срок до 3 (три) дни от настъпване на съответното обстоятелство.[[1]](#footnote-1)
3. **СРОК НА ДОГОВОРА. СРОК И МЯСТО НА ИЗПЪЛНЕНИЕ**
4. Срокът на договора е 3 (три) години, считано от 28.12.2020 г. В случай че договор се сключи на по-късна дата от 28.12.2020 г., договорът влиза в сила от датата, посочена в регистрационния номер от деловодната система на **ВЪЗЛОЖИТЕЛЯ**, посочен на страница първа от настоящия договор.
5. Мястото на изпълнение са сградите на БНБ, находящи се в град София на следните адреси: пл. „Княз Александър І” № 1, Касов център на ул. „Михаил Тенев” №10 и ул. „Московска” №7“.
6. **ЦЕНА, РЕД И СРОКОВЕ ЗА ПЛАЩАНЕ**
7. (1) За предоставяне на сервизно поддържане по чл. 1, ал. 2, т. 1, предмет на настоящия договор, **ВЪЗЛОЖИТЕЛЯТ** заплаща на **ИЗПЪЛНИТЕЛЯ** обща ценав размер на …………. (………………….) лева без ДДС.

(2) Общата цена по ал. 1 е формирана като сума от тридесет и шест равни месечни такси, всяка в размер на …………….. (…………………………….) лева без ДДС, съгласно представеното от **ИЗПЪЛНИТЕЛЯ** Ценово предложение – Приложение № 3 от договора.

(3) В Цената по ал. 2 са включени всички разходи на **ИЗПЪЛНИТЕЛЯ** за изпълнение на сервизното поддържане по чл. 1, ал. 2, т. 1, включително и разходите за персонала, който ще изпълнява поръчката, като **ВЪЗЛОЖИТЕЛЯТ** не дължи заплащането на други разноски, направени от **ИЗПЪЛНИТЕЛЯ**.

(4) При извършване на ремонти по чл. 1, ал. 2, т. 2 на асансьорите и съоръженията се заплаща часова ставка за труд в размер на ................. (.................................) лева на час, съгласно представеното от **ИЗПЪЛНИТЕЛЯ** Ценово предложение – Приложение № 3 от договора.

(5) Цените по ал. 1, ал. 2 и ал. 4 са фиксирани и не могат да бъдат променяни за срока на действие на Договора, освен ако промяната е в полза на **ВЪЗЛОЖИТЕЛЯ**. В съответния случай **ИЗПЪЛНИТЕЛЯТ** е длъжен писмено да информира **ВЪЗЛОЖИТЕЛЯ.**

(6) Цената на резервни части, възли, детайли, материали и консумативи, влагани при ремонтите по чл. 1, ал. 2, т. 2 не е включена в цената по ал. 4. Същите се заплащат съгласно представени фактури, които удостоверяват цената, за която **ИЗПЪЛНИТЕЛЯТ** по настоящия договор ги е придобил от трето лице (издадена от производител/доставчик/дистрибутор и др.). **ИЗПЪЛНИТЕЛЯТ** задължително съгласува предварително с **ВЪЗЛОЖИТЕЛЯ** цените и вида на резервните части, възли, детайли, материали и консумативи, влагани при ремонтите.

(7) **ВЪЗЛОЖИТЕЛЯТ** заплаща цената по ал. 1, ал. 2 и ал. 4, само в случай че са извършени такива дейности. В случай че услугата се предоставя за непълен календарен месец, месечната цена за сервизното поддържане по чл. 1, ал. 2, т. 1 се изчислява и заплаща на базата на календарните дни, през които услугата е предоставяна, отнесени към общия брой дни на съответния календарен месец, а в случай че някой от асансьорите/съоръженията, посочени в Техническата спецификация – Приложение № 1, не функционира за определен период от време, цената на услугата се изчислява и заплаща на базата на календарните дни, през които услугата за него е предоставяна.

(8) Общата стойност на Услугите, предмет на договора (наричана по-долу за краткост „Максимално допустима стойност“/„Стойност на договора“) не може да надвишава сумата от **173 500 (сто и седемдесет и три хиляди и петстотин) лева без ДДС**. **ВЪЗЛОЖИТЕЛЯТ** следи стойността на извършените плащания по договора и информира **ИЗПЪЛНИТЕЛЯ** при достигането на максимално допустимата стойност.

1. (1) Цената за сервизното поддържане по чл. 1, ал. 2, т. 1 се заплаща ежемесечно, в срок до 30 дни след представяне на оригинална фактура и двустранно подписан приемо-предавателен протокол по чл. 27, ал. 1.

(2)Заплащането на извършените ремонти по чл. 1, ал. 2, т. 2 и на вложените резервни части, възли, детайли, материали и консумативи се извършва в 30-дневен срок от представяне на оригинална фактура и приемо-предавателен протокол по чл. 27, ал. 3 от страна на **ИЗПЪЛНИТЕЛЯ**.

(3) Във фактурата за извършени ремонтни дейности се посочват подробно: вида, количеството и цената на вложените резервни части, материали и консумативи.

1. (1) Всички плащания по настоящия договор се извършват от **ВЪЗЛОЖИТЕЛЯ** по банков път, с преводно нареждане в лева, по следната банковата сметка на **ИЗПЪЛНИТЕЛЯ:**

**Банка: ……………………..……..;**

**IBAN: …………………….……….;**

**BIC: ……………………..………..**

(2) **ИЗПЪЛНИТЕЛЯТ** е длъжен да уведомява писмено **ВЪЗЛОЖИТЕЛЯ** за всички последващи промени по ал. 1 в срок до 3 (три) дни, считано от момента на промяната. В случай че **ИЗПЪЛНИТЕЛЯТ** не уведоми **ВЪЗЛОЖИТЕЛЯ** в този срок, счита се, че плащанията са надлежно извършени.

1. (1) Когато за частта от Услугите, която се изпълнява от подизпълнител, изпълнението може да бъде предадено отделно от изпълнението на останалите Услуги, подизпълнителят представя на **ИЗПЪЛНИТЕЛЯ** отчет за изпълнението на съответната част от Услугите, заедно с искане за плащане на тази част пряко на подизпълнителя.

(2) **ИЗПЪЛНИТЕЛЯТ** се задължава да предостави на **ВЪЗЛОЖИТЕЛЯ** отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

1. **ГАРАНЦИЯ ЗА ИЗПЪЛНЕНИЕ**
2. При подписването на този договор, **ИЗПЪЛНИТЕЛЯТ** предоставя на **ВЪЗЛОЖИТЕЛЯ** гаранция за изпълнение в размер на 5% (пет процента) от сумата, представляваща максимално допустимата стойност по чл. 6, ал. 8 или **………….. лв**.(„**Гаранцията за изпълнение**“), която служи за обезпечаване на изпълнението на задълженията на **ИЗПЪЛНИТЕЛЯ** по Договора.
3. (1) В случай на изменение на Договора, извършено в съответствие с този Договор и приложимото право, **ИЗПЪЛНИТЕЛЯТ** се задължава да предприеме необходимите действия за привеждане на Гаранцията за изпълнение в съответствие с изменените условия на Договора, в срок до 3 (три) работни дни от подписването на допълнително споразумение за изменението.

(2) Действията за привеждане на Гаранцията за изпълнение в съответствие с изменените условия на Договора могат да включват, по избор на **ИЗПЪЛНИТЕЛЯ**:

1. внасяне на допълнителна парична сума по банковата сметка на **ВЪЗЛОЖИТЕЛЯ**, при спазване на чл. 12 от договора; и/или;

2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 13 от Договора; и/или

3. предоставяне на документ за изменение на първоначалната застраховка или нова застраховка, при спазване на изискванията на чл. 14 от Договора.

1. (1) Когато гаранцията се предоставя във вид на парична сума, тя се внася по следната банкова сметка на **ВЪЗЛОЖИТЕЛЯ**:

IBAN: BG 40 BNBG 9661 1000 0661 23;

BIC: BNBGBGSD

(2) Всички банкови разходи, свързани с преводите на сумата са за сметка на **ИЗПЪЛНИТЕЛЯ**.

1. (1) Когато като гаранция за изпълнение се представя банкова гаранция, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на банкова гаранция, издадена в полза на **ВЪЗЛОЖИТЕЛЯ**, която трябва да отговаря на следните изисквания:
2. да бъде безусловна и неотменяема банкова гаранция във форма, предварително съгласувана с **ВЪЗЛОЖИТЕЛЯ,** и да съдържа задължение на банката-гарант да извърши плащане при първо писмено искане от **ВЪЗЛОЖИТЕЛЯ**, деклариращ, че е налице неизпълнение на задължение на **ИЗПЪЛНИТЕЛЯ** или друго основание за задържане на Гаранцията за изпълнение по този Договор;
3. да бъде със срок на валидност за целия срок на действие на Договора, плюс 30 (тридесет) дни, като при необходимост срокът на валидност на банковата гаранция се удължава или се издава нова.

(2) Всички банкови разходи свързани с откриването и обслужването на банковата гаранция, по усвояването на средства от страна на **ВЪЗЛОЖИТЕЛЯ**, при наличието на основание за това, както и при нейното връщане са за сметка на **ИЗПЪЛНИТЕЛЯ**.

1. (1) Когато като Гаранция за изпълнение се представя застраховка, **ИЗПЪЛНИТЕЛЯТ** предава на **ВЪЗЛОЖИТЕЛЯ** оригинален екземпляр на застрахователна полица, предварително съгласувана с **ВЪЗЛОЖИТЕЛЯ**, издадена в полза на **ВЪЗЛОЖИТЕЛЯ**, в която **ВЪЗЛОЖИТЕЛЯТ** е посочен като трето ползващо се лице (бенефициер), която трябва да отговаря на следните изисквания:
2. да обезпечава изпълнението на този Договор чрез покритие на отговорността на **ИЗПЪЛНИТЕЛЯ** в определения в чл. 10 размер;
3. да бъде със срок на валидност за целия срок на действие на договора, плюс 30 (тридесет) дни, като при необходимост срокът на валидност на гаранцията се удължава или се издава нова;
4. застрахователната премия по застраховката следва да е платена на сто процента (не се допуска разсрочено заплащане на застрахователната премия) и не може да бъде използвана за обезпечение на отговорността на изпълнителя по друг договор.

(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на **ВЪЗЛОЖИТЕЛЯ**, при наличието на основание за това, са за сметка на **ИЗПЪЛНИТЕЛЯ**

1. (1) **ВЪЗЛОЖИТЕЛЯТ** освобождава гаранцията за изпълнение, в срок до 30 (тридесет) дни след приключване на изпълнението на Договора, ако липсват основания за задържането от страна на **ВЪЗЛОЖИТЕЛЯ**, на каквато и да е сума по нея.

(2) Освобождаването на Гаранцията за изпълнение се извършва, както следва:

1. когато е във формата на парична сума – чрез превеждане на сумата по банковата сметка на **ИЗПЪЛНИТЕЛЯ**, посочена в чл. 8 от Договора;

2. когато е във формата на банкова гаранция – чрез връщане на нейния оригинал на представител на **ИЗПЪЛНИТЕЛЯ** или упълномощено от него лице;

3. когато е във формата на застраховка – чрез връщане на оригинала на застрахователната полица/застрахователния сертификат на представител на **ИЗПЪЛНИТЕЛЯ** или упълномощено от него лице.

(3) Гаранцията или съответната част от нея не се освобождава от **ВЪЗЛОЖИТЕЛЯ**, ако в процеса на изпълнение на Договора е възникнал спор между Страните относно неизпълнение на задълженията на **ИЗПЪЛНИТЕЛЯ** и въпросът е отнесен за решаване пред съд. При решаване на спора в полза на **ВЪЗЛОЖИТЕЛЯ** той може да пристъпи към усвояване на гаранциите.

1. **ВЪЗЛОЖИТЕЛЯТ** има право да задържи съответна част и да се удовлетвори от Гаранцията за изпълнение, когато **ИЗПЪЛНИТЕЛЯТ** не изпълни някое от неговите задължения по договора, както и в случаите на лошо, частично и забавено изпълнение на което и да е задължение на **ИЗПЪЛНИТЕЛЯ**, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение.
2. **ВЪЗЛОЖИТЕЛЯТ** има право да задържи Гаранцията за изпълнение в пълен размер, в следните случаи:

1. при пълно неизпълнение и разваляне на Договора от страна на **ВЪЗЛОЖИТЕЛЯ** на това основание;

2. при прекратяване на дейността на **ИЗПЪЛНИТЕЛЯ** или при обявяването му в несъстоятелност.

1. Във всеки случай на задържане на Гаранцията за изпълнение, **ВЪЗЛОЖИТЕЛЯТ** уведомява **ИЗПЪЛНИТЕЛЯ** за задържането и неговото основание. Задържането на Гаранцията за изпълнение изцяло или частично не изчерпва правата на **ВЪЗЛОЖИТЕЛЯ** да търси обезщетение в по-голям размер.
2. Когато **ВЪЗЛОЖИТЕЛЯТ** се е удовлетворил от Гаранцията за изпълнение и договорът продължава да е в сила, **ИЗПЪЛНИТЕЛЯТ** се задължава в срок до 5 (пет) дни да допълни Гаранцията за изпълнение, като внесе усвоената от **ВЪЗЛОЖИТЕЛЯ** сума по сметката на **ВЪЗЛОЖИТЕЛЯ** или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на Договора размерът на Гаранцията за изпълнение да бъде в съответствие с чл. 10 от договора.
3. **ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.
4. **ПРАВА И ЗАДЪЛЖЕНИЯ НА СТРАНИТЕ**
5. Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения, на която и да е от страните.
6. **ИЗПЪЛНИТЕЛЯТ** има право:
   * + 1. да получи възнаграждение в размера, сроковете и при условията по този Договор;
       2. да иска и да получава от **ВЪЗЛОЖИТЕЛЯ** необходимото съдействие за изпълнение на задълженията по този договор, както и всички необходими документи, информация и данни, пряко свързани или необходими за изпълнение на Договора.
7. (1) **ИЗПЪЛНИТЕЛЯТ** се задължава:
   * + 1. да предоставя Услугите и да изпълнява задълженията си по този Договор в уговорените срокове и качествено, в съответствие с Договора, приложенията към него и инструкциите на производителя;
       2. да извършва сервизно поддържане по чл. 1, ал. 2, т. 1 и ремонтни дейности по чл. 1, ал. 2, т. 2 на асансьорите в срокове и по ред, определени в инструкциите за експлоатация на производителя, НБЕТНА и НБЕТНПС;
       3. да изпълнява всички законосъобразни указания и изисквания на **ВЪЗЛОЖИТЕЛЯ;**
       4. да предоставя на **ВЪЗЛОЖИТЕЛЯ** информация за хода на работата по изпълнение на Услугите, както и да му осигурява възможност за осъществяване на контрол по изпълнението относно качество и др. във всеки момент от изпълнението на Договора, без това да пречи на изпълнението;
       5. да осигурява 24-часово непрекъснато аварийно обслужване на асансьорите, като освобождава пътниците при аварийно спиране на кабината, оказва помощ при аварии и злополуки и да спира асансьорите при техническите неизправности по чл. 10 от НБЕТНА, ако е установено или е получена информация за такива неизправности;
       6. да извършва аварийното обслужване на асансьорите в съответствие с чл. 9, ал. 4 от НБЕТНА в срок до 1 един час от получаването на сигнал за настъпване на събитието;
       7. да поддържа валидно за срока на договора удостоверението за извършване на дейности по поддържане, ремонтиране и преустройване на асансьори, издадено от компетентен орган съгласно чл. 36, ал. 1 от Закона за техническите изисквания към продуктите (ЗТИП), като уведоми незабавно **ВЪЗЛОЖИТЕЛЯ** за настъпване на обстоятелствата по чл. 36а, ал. 4 от ЗТИП;
       8. да уведомява писмено **ВЪЗЛОЖИТЕЛЯ** или негов представител и да не допуска експлоатацията на асансьорите и съоръженията, когато са налице обстоятелствата по чл. 7а от НБЕТНА;
       9. да извършва функционални проверки за изправността и действието на асансьорите и съоръженията и предпазните им устройства съгласно приложението към чл. 9, ал. 1, т. 2 от НБЕТНА;
       10. да води дневник, в който да се отразяват техническото състояние на всеки асансьор и съоръжение, и резултатите от извършените проверки и ремонти съгласно изискванията на чл. 9, ал. 1, т. 4 и чл. 9, ал. 6 от НБЕТНА;
       11. да уведомява писмено **ВЪЗЛОЖИТЕЛЯ** или негов представител за необходимостта от бракуване на носещите въжета и въжето на ограничителя на скоростта на асансьорите/съоръженията съгласно нормите, определени от производителя в техническата документация на асансьора/съоръжението. Ако в техническата документация не са определени норми, носещите въжета се бракуват съгласно нормите, посочени в българските стандарти, въвеждащи европейските стандарти;
       12. да осигури ежедневно, в рамките на работното време на **БНБ** присъствие на един свой представител, посочен в Списък на персонала – Приложение № 4. **ИЗПЪЛНИТЕЛЯТ** се задължава да уведомява писмено **ВЪЗЛОЖИТЕЛЯ** за всички промени, които настъпват в Списъка на персонала, който ще изпълнява поръчката. В уведомлението **ИЗПЪЛНИТЕЛЯТ** следва да посочи причините, които налагат необходимост от промяна на съответния специалист като такава промяна се допуска само след писмено съгласие от страна на **ВЪЗЛОЖИТЕЛЯ** и при положение, че заместващият специалист притежава най-малко опита и професионалната квалификация, изисквани по поръчката;
       13. да уведомява **ВЪЗЛОЖИТЕЛЯ** за датата, на която техниката подлежи на технически надзор съгласно НБЕТНА;
       14. да почиства машинното помещение и дъното на шахтите от отпадъци и вода за сметка на **ВЪЗЛОЖИТЕЛЯ**, като последният заплаща тази услуга по часовата ставка посочена в ценовото предложение на **ИЗПЪЛНИТЕЛЯ** в зависимост от времето на извършването ѝ;
       15. да пази поверителна конфиденциалната информация, в съответствие с уговореното в Договора;
       16. да не предоставя на физически и юридически лица документи и информация, свързани с изпълнението на услугите, без писменото съгласие на **ВЪЗЛОЖИТЕЛЯ;**
       17. да осигурява необходимите за извършване на ремонтите, резервни части, възли, детайли, материали и консумативи след предварително писмено одобрение от **ВЪЗЛОЖИТЕЛЯ**;
       18. да влага резервни части, възли, детайли, материали и консумативи, които да отговарят на нормативно приетите изисквания за качество в Република България;
       19. да гарантира качеството на извършените от него Услуги за срок от 12 (дванадесет) месеца, считано от датата на извършената дейност, удостоверено със съответния приемо-предавателен протокол за извършена дейност. Гаранционният срок по отношение на вложените резервни части следва да бъде не по-малък от гаранцията на производителя;
       20. да извършва за своя сметка отстраняването на повреди, възникнали в гаранционния срок на извършения ремонт;
       21. да осигури провеждането на инструктажи по безопасност и здраве при работа на работниците си, изпълняващи работи по договора, на обектите на **ВЪЗЛОЖИТЕЛЯ** при спазване на изискванията на Наредба № РД-07-2 от 16.12.2009 г. за условията и реда за провеждането на периодично обучение и инструктаж на работниците и служителите по правилата за осигуряване на здравословни и безопасни условия на труд;
       22. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидени в ЗОП;
       23. да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител, изпълнителят праща копие на Договора или на допълнителното споразумение на възложителя заедно с доказателства, че са изпълнени условията по чл. 66, ал. 2 и 14 ЗОП[[2]](#footnote-2)
8. **ИЗПЪЛНИТЕЛЯТ** се задължава да уведоми незабавно **ВЪЗЛОЖИТЕЛЯ** при възникване на пречки от стопански, административен или друг характер, които могат да забавят или да направят невъзможно изпълнението на този договор.
9. **ВЪЗЛОЖИТЕЛЯТ** има право:
10. да изисква и да получава Услугите в уговорените срокове и качество съгласно условията на настоящия договор;
11. да контролира изпълнението на поетите от **ИЗПЪЛНИТЕЛЯ** задължения, в т.ч. да иска и да получава информация от **ИЗПЪЛНИТЕЛЯ** през целия срок на договора, или да извършва проверки, чрез свои упълномощени представители, при необходимост и на мястото на изпълнение на договора, но без с това да пречи на изпълнението.
12. **ВЪЗЛОЖИТЕЛЯТ** се задължава:
13. да приеме изпълнението на Услугите, когато отговаря на договореното по реда и при условията на този Договор**;**
14. да плати на **ИЗПЪЛНИТЕЛЯ** уговорената цена в сроковете и при условията на настоящия Договор;
15. да предостави и осигури достъп на **ИЗПЪЛНИТЕЛЯ** до сградите, в които ще се извършват Услугите, предмет на договора, при спазване на пропускателния режим в сградата, съгласно вътрешните правила на банката;
16. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато **ИЗПЪЛНИТЕЛЯТ** поиска това;
17. да осигури експлоатация на асансьорите в съответствие с изискванията на приложимата нормативна уредба, както и на инструкцията за експлоатация на производителя на асансьорите;
18. да не възлага услугите на трето лице, различно от **ИЗПЪЛНИТЕЛЯ;**
19. да уведомява **ИЗПЪЛНИТЕЛЯ** при липса или нарушена цялост на табелите по чл. 12 от Наредбата за безопасната експлоатация и техническия надзор на асансьори;
20. да уведомява **ИЗПЪЛНИТЕЛЯ:**

а) за извършено преустройство по смисъла на § 1, т. 3 от ДР на НБЕТНА (наричано по-нататък за краткост „преустройство“), освен ако преустройството е извършено от това лице;

б) преди пускане на асансьора в експлоатация след извършен ремонт или преустройство;

1. веднъж годишно да подава писмено заявление за проверка по чл. 9, ал. 9 от НБЕТНА;
2. да осигури ключовете за достъп до машинното и до ролковото помещение да са постоянно на разположение в сградата и да се ползват само от лицето, което поддържа, ремонтира или преустройва асансьора, и от органите за технически надзор по чл. 18, т. 1 и 2 от НБЕТНА;
3. да гарантира на лицето, което осигурява 24-часовото непрекъснато аварийно обслужване на асансьора, достъп, свързан със спасяването на хора;
4. да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право;
5. да пази поверителна Конфиденциалната информация, в съответствие с уговореното в Договора;
6. да приема изпълнението на услугите, когато отговарят на договореното, по реда и условията на този Договор;
7. да освободи предоставената от **ИЗПЪЛНИТЕЛЯ** Гаранция за изпълнение, съгласно клаузите на този Договор.
8. **ПРЕДАВАНЕ И ПРИЕМАНЕ НА ИЗПЪЛНЕНИЕТО**
9. (1) Предаването на дейности по сервизно поддържане по чл. 1, ал. 2, т. 1 се документира с приемо-предавателен протокол, който се подписва от представители на **ВЪЗЛОЖИТЕЛЯ** и **ИЗПЪЛНИТЕЛЯ**, в два оригинални екземпляра – по един за всяка от Страните („**Приемо-предавателен протокол**“).

(2) При установена необходимост от извършване на ремонт по чл. 1, ал. 2, т. 2, **ИЗПЪЛНИТЕЛЯТ** изпраща до **ВЪЗЛОЖИТЕЛЯ** писмена оферта, съдържаща индивидуализация на необходимите части, тяхната стойност и срок за изпълнение на ремонта. При приемане на офертата, **ВЪЗЛОЖИТЕЛЯТ** изпраща до **ИЗПЪЛНИТЕЛЯ** писмена заявка за изпълнение на ремонта, от която започва да тече срокът за изпълнение на конкретния ремонт.

(3) Приемане на извършените ремонти по чл. 1, ал. 2, т. 2 се осъществява чрез приемо-предавателен протокол, изготвен и подписан от представители на **ВЪЗЛОЖИТЕЛЯ** и **ИЗПЪЛНИТЕЛЯ**, в два оригинални екземпляра – по един за всяка от Страните (**Приемо-предавателен протокол** **за извършен ремонт“**). В съответния приемо-предавателен протокол се посочват:

* + - 1. обхватът и реалният обем на извършената работа (в часове);
      2. видовете, количествата и стойността на резервните части, времето за тяхната подмяна (в часове), и/или времето на извършваните дейности.

(4) Когато бъдат установени несъответствия на изпълненото с уговореното или бъдат констатирани недостатъци, **ВЪЗЛОЖИТЕЛЯТ** може да откаже приемане на изпълнението до отстраняване на недостатъците. В конкретния случай **ВЪЗЛОЖИТЕЛЯТ** изготвя констативен протокол, в който описва несъответствията или недостатъците и дава подходящ срок за отстраняването им, като отстраняването е за сметка на **ИЗПЪЛНИТЕЛЯ**.Констативният протокол има задължителен характер за **ИЗПЪЛНИТЕЛЯ.** Приемането на дейностите се удостоверява сподписването на нов приемателно-предавателен протокол след отстраняване на несъответствията.

1. **САНКЦИИ ПРИ НЕИЗПЪЛНЕНИЕ**
2. При просрочване изпълнението на задълженията по този договор, неизправната страна дължи на изправнатанеустойкав размер на 0.5% от стойността на неизпълнението за всеки просрочен ден, но не повече от 10% от тази сума.
3. При констатирано лошо или друго неточно или частично изпълнение на отделна услуга или при отклонение от изискванията на **ВЪЗЛОЖИТЕЛЯ**, посочени в Техническата спецификация – Приложение № 1 и Техническото предложение – Приложение № 2, неразделна част от договора, **ВЪЗЛОЖИТЕЛЯТ** има право да поиска от **ИЗПЪЛНИТЕЛЯ** да изпълни изцяло и качествено съответната услуга, без да дължи допълнително възнаграждение за това. В случай че и повторното изпълнение на услугата е некачествено, **ВЪЗЛОЖИТЕЛЯТ** има право да задържи гаранцията за изпълнение и да развали договора.
4. При разваляне на договора поради виновно неизпълнение на задълженията на някоя от страните, виновната страна дължи неустойка в размер на 10% от сумата по чл. 6, ал. 8.
5. **ВЪЗЛОЖИТЕЛЯТ** има право да удържи всяка дължима по този Договор неустойка чрез задържане на сума от Гаранцията за изпълнение, като уведоми писмено **ИЗПЪЛНИТЕЛЯ** за това.
6. Плащането на неустойките, уговорени в този Договор, не ограничава правото на изправната Страна да търси реално изпълнение и/или обезщетение за понесени вреди и пропуснати ползи в по-голям размер, съгласно приложимото право.
7. **ПРЕКРАТЯВАНЕ НА ДОГОВОРА**
8. (1) Настоящият договор се прекратява:

1. с изтичане на срока на договор или при достигане на максимално допустимата стойност по Договора;

2. с изпълнението на всички задължения на Страните по него;

3. при настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността;

4. при прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици;

6. в случай че **ИЗПЪЛНИТЕЛЯТ** е заличен от регистъра по чл. 36, ал. 1 от Закона за техническите изисквания към продуктите, съответно издаденото удостоверение за вписване в регистъра е обезсилено– от влизане в сила на мотивираната писмена заповед по чл. 36а, ал. 4 от ЗТИП.

(2) Договорът може да бъде прекратен:

1. по взаимно съгласие на Страните, изразено в писмена форма;

2. когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на **ВЪЗЛОЖИТЕЛЯ**.

1. Всяка от Страните може да развали Договора при виновно неизпълнение на съществено задължение на другата страна по Договора, при условията и с последиците съгласно чл. 87 и сл. от Закона за задълженията и договорите, чрез отправяне на писмено предупреждение от изправната Страна до неизправната и определяне на подходящ срок за изпълнение. Разваляне на Договора не се допуска, когато неизпълнената част от задължението е незначителна с оглед на интереса на изправната Страна.
2. **ВЪЗЛОЖИТЕЛЯТ** прекратява Договора в случаите по чл. 118, ал.1 от ЗОП, без да дължи обезщетение на **ИЗПЪЛНИТЕЛЯ** за претърпени от прекратяването на Договора вреди, освен ако прекратяването е на основание чл. 118, ал. 1, т. 1 от ЗОП. В последния случай, размерът на обезщетението се определя в протокол или споразумение, подписано от Страните, а при непостигане на съгласие – по реда на клаузата за разрешаване на спорове по този договор.
3. Във всички случаи на прекратяване на договора, освен при прекратяване на юридическо лице – Страна по Договора без правоприемство:
4. **ВЪЗЛОЖИТЕЛЯТ** и **ИЗПЪЛНИТЕЛЯТ** съставят констативен протокол за извършената към момента на прекратяване работа и размера на евентуално дължимите плащания; и
5. **ИЗПЪЛНИТЕЛЯТ** се задължава:

а) да преустанови предоставянето на Услугите, с изключение на такива дейности, каквито може да бъдат необходими и поискани от **ВЪЗЛОЖИТЕЛЯ**;

б) да върне на **ВЪЗЛОЖИТЕЛЯ** всички документи, които са собственост на **ВЪЗЛОЖИТЕЛЯ** и са били предоставени на **ИЗПЪЛНИТЕЛЯ** във връзка с предмета на договора.

1. При предсрочно прекратяване на Договора, **ВЪЗЛОЖИТЕЛЯТ** е длъжен да заплати на **ИЗПЪЛНИТЕЛЯ** реално изпълнените и приети по установения ред услуги.
2. **ЗАКЛЮЧИТЕЛНИ РАЗПОРЕДБИ**

Дефинирани понятия и тълкуване

1. (1) Освен ако са дефинирани изрично по друг начин в този договор, използваните в него понятия имат значението, дадено им в ЗОП, съответно в легалните дефиниции в Допълнителните разпоредби на ЗОП или, ако няма такива за някои понятия – според значението, което им се придава в основните разпоредби на ЗОП.

(2) При противоречие между различни разпоредби или условия, съдържащи се в Договора и Приложенията, се прилагат следните правила:

* + - 1. специалните разпоредби имат предимство пред общите разпоредби;
      2. разпоредбите на Приложенията имат предимство пред разпоредбите на Договора.

Спазване на приложими норми

1. При изпълнението на договора, **ИЗПЪЛНИТЕЛЯТ** *[и неговите подизпълнители]* е длъжен *[са длъжни]* да спазва*[т]* всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

Конфиденциалност

1. (1) Всяка от Страните по този договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциална информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на договора. Не се смята за конфиденциална информацията, касаеща наименованието на изпълнения проект, стойността и предмета на този договор, с оглед бъдещо позоваване на придобит професионален опит от **ИЗПЪЛНИТЕЛЯ**.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до **ИЗПЪЛНИТЕЛЯ** и негови служители, като **ИЗПЪЛНИТЕЛЯТ** отговаря за изпълнението на тези задължения от страна на такива лица.

(5) Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

(6) С цел изпълнение на настоящия договор, Страните предоставят единствено необходимите лични данни, представляващи информация за служебни контакти, посочена в чл. 46, ал. 1 и 2 от настоящия договор. По смисъла на този договор „информация за служебни контакти“ означава информация за контакт, свързана със служебните отношения, включително имена, длъжности, служебни адреси, служебни телефонни номера и и-мейл адреси на служителите и изпълнителите.

(7) При установяване на лични данни в предоставената от насрещната страна информация, различни от посочените в ал. 6, всяка от страните е длъжна да заличи или да поиска тези лични данни да бъдат заличени .

(8) Страните поемат задължение да обработват личните данни законосъобразно и добросъвестно, да не ги предоставят на трети лица и да ги заличат/изтрият след изтичане на установения в нормативен акт за съхранението им срок.

Публични изявления

1. **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на услугите, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ**, без предварителното писмено съгласие на **ВЪЗЛОЖИТЕЛЯ**, което съгласие няма да бъде безпричинно отказано или забавено.

Прехвърляне на права и задължения

1. Никоя от Страните няма право да прехвърля никое от правата и задълженията, произтичащи от този Договор, без съгласието на другата Страна. Паричните вземания по Договора *[и по договорите за подизпълнение]* могат да бъдат прехвърляни или залагани съгласно приложимото право.

Изменения

1. Този Договор може да бъде изменян само с допълнителни споразумения, изготвени в писмена форма и подписани от двете Страни, в съответствие с изискванията и ограниченията на ЗОП.

Непреодолима сила

1. (1) Никоя от Страните по този Договор не отговаря за неизпълнение, причинено от непреодолима сила. За целите на този Договор, „непреодолима сила“ има значението на това понятие по смисъла на чл.306, ал.2 от Търговския закон.

(2) Не може да се позовава на непреодолима сила Страна, която е била в забава към момента на настъпване на обстоятелството, съставляващо непреодолима сила.

(3) Страната, която не може да изпълни задължението си поради непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в срок до 3 (три) дни от настъпването на непреодолимата сила, като посочи в какво се състои непреодолимата сила и възможните последици от нея за изпълнението на Договора. При неуведомяване се дължи обезщетение за настъпилите от това вреди.

(4) Докато трае непреодолимата сила, изпълнението на задълженията на свързаните с тях насрещни задължения се спира.

Нищожност на отделни клаузи

1. В случай че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

Уведомления

1. (1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща или по телефон, което се потвръждава писмено на следните адреси:
   * + 1. **За ВЪЗЛОЖИТЕЛЯ:**

Адрес за кореспонденция: ………………………………………….

Факс: …………………………………………

e-mail: ………………………………………..

тел…..

* + - 1. **За ИЗПЪЛНИТЕЛЯ:**

Адрес за кореспонденция: …………………….

Факс: ………………

e-mail: ………………………..,

(2) Страните упълномощават следните представители, които да проследяват и приемат изпълнението на задълженията им по настоящия договор, да осъществяват контрол по цялостното изпълнение на Договора и да подписват предвидените в Договора документи (уведомления, протоколи и др.), както следва:

* + - 1. **За ВЪЗЛОЖИТЕЛЯ**:

…………………………………………..

* + - 1. **За ИЗПЪЛНИТЕЛЯ**

…………………………………………..

(3) За дата на получаване на уведомлението/заявката се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

4. датата, посочена в извлечението от факс устройството– при изпращане по факс;

5. датата на която уведомлението/заявката е постъпила в посочената от **изпълнителя** информационна система (е-mail) – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица по ал. 2. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (три) работни дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правноорганизационната форма, седалището, адреса на управление, предмета на дейност, срока на съществуване, органите на управление и представителство на **ИЗПЪЛНИТЕЛЯ**, същият се задължава да уведоми **ВЪЗЛОЖИТЕЛЯ** за промяната в срок до 3 (три) дни от вписването ѝ в съответния регистър.

Приложимо право

1. За неуредените в този Договор въпроси се прилагат разпоредбите на действащото българско законодателство.

Разрешаване на спорове

1. Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд.

Екземпляри:

1. Този Договор е изготвен и подписан в 2 (два) еднообразни екземпляра – по един за всяка от Страните.

Приложения:

1. Неразделна част от настоящия договор са следните приложения:
2. Приложение № 1 – Техническа спецификация на **ВЪЗЛОЖИТЕЛЯ**;
   1. Приложение № 1.1. към Техническата спецификация – „Списък на минимално необходимите дейности (видове работа) за следгаранционно абонаментно поддържане на асансьорните уредби/съоръжения в обектите на Възложителя“;
3. Приложение № 2 - Техническо предложение на **ИЗПЪЛНИТЕЛЯ**;
4. Приложение № 3 – Ценово предложение на **ИЗПЪЛНИТЕЛЯ**;
5. Приложение № 4 – Списък на персонала, който ще изпълнява поръчката.

При подписване на договора са представени:

1. Гаранция за изпълнение на договора;

2. Документи, чрез които се доказва липсата на основание за отстраняване и съответствие с критериите за подбор по чл. 112, ал. 1 от ЗОП.

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**

**БЪЛГАРСКАТА НАРОДНА БАНКА**

**СНЕЖАНКА ДЕЯНОВА**

**ГЛАВЕН СЕКРЕТАР**

**ТЕМЕНУЖКА ЦВЕТКОВА**

**ГЛАВЕН СЧЕТОВОДИТЕЛ**

1. Клаузите в настоящия Договор, относими към подизпълнителите, са приложими в случай че участието на подизпълнители е посочено в офертата на изпълнителя, както и в хипотезата на чл. 66, ал. 14 от ЗОП [↑](#footnote-ref-1)
2. Клаузите в настоящия Договор, относими към подизпълнителите се включват в случай че участието на подизпълнители е посочено в офертата на изпълнителя, както и в хипотезата на чл. 66, ал. 14 от ЗОП. [↑](#footnote-ref-2)